Johann Weideling
Johann Weideling (1603 Erfurt –1635 Stockholm) oli Tartu ülikooli esimene heebrea, kaldea, süüria, araabia ja kreeka keele professor (aastail 1632–1633). Johann Weideling sündis Erfurtis, omandas 1624. aastal Erfurti ülikoolis filosoofia magistri astme, mille järele ta sai koduõpetajaks Tallinnas. 1632. aastal kutsuti ta Tartusse vastasutatud Academia Dorpatensise heebrea keele korraliseks ja ühtlasi teoloogia erakorraliseks professoriks. 1633. aastal lahkus ta Rootsi, kus ta sai Stockholmi Saksa kiriku juures diakoni koha. Suri 9. jaanuaril 1635 Stockholmis.